Juan Antonio Pizzi

Juan Antonio Pizzi Torroja, nado en Santa Fe o 7 de xuño de 1968, é un exfutbolista e actual adestrador de fútbol arxentino. Xogaba de dianteiro e foi internacional coa selección española.

 Traxectoria 
 Como xogador 
Comezou xogando na súa Santa Fe natal pero ao ser collido nas categorías inferiores do CA Rosario Central trasládase á cidade rosarina, onde tamén comezou a estudar a carreira de medicina, porén deixaría os estudos ao cabo de poucos meses. Con só 18 anos sofre un forte golpe co porteiro Roberto Bonano, polo que tivo que ser operado froito do cal perdeu un ril.

Debutou na primeira división arxentina o 8 de xuño de 1988 con 20 anos, ante River Plate. O seu bo papel en Rosario fai que moitos equipos se fixen nel, sendo fichado polo Deportivo Toluca de México, porén o equipo non conseguiría clasificarse para os play-off e Pizzi foi posto no mercado.

En 1991 fichou polo CD Tenerife, na Primeira División Española. No seu segundo ano nas illas canarias axudaría ao equipo a clasificarse para a Copa da UEFA, porén non chegaría a debutar nesa competición co equipo, ao fichar polo Valencia CF. No equipo levantino non tería continuidade e volvería ao Tenerife un ano despois, repetíndose o proceso da anterior experiencia e clasificándose o equipo para a Copa da UEFA ao ano seguinte, esta vez gañando Pizzi o Trofeo Pichichi con 31 goles anotados.

Ao comezo da tempada 1996/97 fichou polo FC Barcelona, club no que so estaría dúas tempadas pero co que gañou moitos trofeos, conseguindo os títulos de Copa do Rei de Fútbol, Recopa de Europa e Supercopa de España de Fútbol na primeira tempadas e os de Copa do Rei, Supercopa de Europa e campión de Liga.

En 1998 volveu a Arxentina ao River Plate, o seu rendemento non foi o esperado e cambiou de equipo, volvendo a Rosario Central, onde xogaría o resto da súa carreira salvo breves pasos por FC Porto e Villarreal CF, onde colgaría as botas.

 Como adestrador 
Unha vez retirado comezou a traballar como Adestrador, primeiro con malas experiencias como no CA Colón de Santa Fe ou no Club Deportivo Universidad San Martín de Porres peruano.

A mediados de 2009 comeza a adestrar en Chile, primeiro ao CD Santiago Morning co que acadou a semifinal do Torneo Apertura, e ao CD Universidad Católica co que gañaría o Torneo Apertura e chegaría a cuartos de final da Copa Libertadores.

No ano 2011 converteuse en adestrador do CA Rosario Central, na segunda división arxentina co obxectivo de ascender, porén non acadaría tal fin e deixou o equipo ao final de tempada. Ao ano seguinte fíxose cargo do CA San Lorenzo de Almagro, co que gañou o Torneo Inicial da tempada 2013/14.

A comezos do ano 2014 fichou polo Valencia CF, en substitución do serbio Miroslav Đukićhttp://www.marca.com/2013/12/30/futbol/equipos/valencia/1388408441.html?a=8f6ba115af92f40ff84ee4550122734f&t=1389459225.

 Notas 

 Véxase tamén 
 Ligazóns externas 
 Ficha do xogador en bdfutbol.com 

Categoría:Nados en 1968
Categoría:Nados na provincia de Santa Fe
Categoría:Futbolistas da Arxentina
Categoría:Futbolistas de España
Categoría:Dianteiros de fútbol
Categoría:Xogadores do CA Rosario Central
Categoría:Xogadores do Deportivo Toluca FC
Categoría:Xogadores do CD Tenerife
Categoría:Xogadores do Valencia CF
Categoría:Xogadores do FC Barcelona
Categoría:Xogadores do CA River Plate
Categoría:Xogadores do FC Porto
Categoría:Xogadores do Villarreal CF
Categoría:Xogadores da selección de fútbol de España
Categoría:Adestradores de fútbol da Arxentina
Categoría:Adestradores do CA Colón de Santa Fe
Categoría:Adestradores do CD Universidad San Martín de Porres
Categoría:Adestradores do CD Santiago Morning
Categoría:Adestradores do Club Deportivo Universidad Católica
Categoría:Adestradores do CA Rosario Central
Categoría:Adestradores do CA San Lorenzo de Almagro
Categoría:Adestradores do Valencia CF
Categoría:Gañadores do Trofeo Pichichi
Categoría:Adestradores gañadores da Copa America
Categoría:Adestradores da selección de fútbol de Chile
Categoría:Adestradores da selección de fútbol de Arabia Saudita